**Bátaapáti Község Önkormányzata Képviselő-testülete**

##### *Bátaapáti, Petőfi u. 4.*

**Ügyiratszám: Ba/89-20/2022.**

**J E G Y Z Ő K Ö N Y V**

**Készült:** Bátaapáti Község Önkormányzata Képviselő-testületének **2022. október 26-án** megtartott rendkívüli nyílt üléséről. Az ülés kezdete: *800óra*

**Jelen vannak**: Krachun Szilárd polgármester

Darabos Józsefné, Farkas Attila, Ferenczi Sándor, Tornóczky Gábor képviselő-testületi tagok (összesen: 4 fő)

**Tanácskozási joggal megjelent:** dr. Brandt Huba osztályvezető

**Meghívott vendég:** Kelemenné Dudás Bettina az Apáti-Ker Kft. ügyvezetője

**Jegyzőkönyvvezető:** Farkasné Szentpál Melinda igazgatási főelőadó

Krachun Szilárd polgármester köszönti a Képviselő-testület tagjait. Megállapítja, hogy a testület határozatképes, mivel mind a 4 képviselő jelen van, az ülést megnyitja.

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Bátaapáti Község Önkormányzatának Képviselő-testülete a javaslat alapján 5 *igen szavazattal, 0 nem szavazattal, 0 tartózkodással* az alábbi napirendi pontokat fogadta el:

**Napirendi pontok:**

**1.) Döntés az Apáti-Ker Kft. részére történő pótbefizetésről**

Előadó: Krachun Szilárd polgármester (szóbeli előterjesztés)

**2.) Tájékoztatás a TETT támogatással kapcsolatban**

Előadó: Krachun Szilárd polgármester (szóbeli előterjesztés)

**Napirendi pontok tárgyalása:**

**1.) Döntés az Apáti-Ker Kft. részére történő pótbefizetésről**

Előadó: Krachun Szilárd polgármester (szóbeli előterjesztés)

Krachun Szilárd polgármester elmondta, hogy az Apáti-Ker Kft. boltjában felhalmozódtak a kifizetetlen számlák, továbbá a NAV felé is tartozása van a boltnak, melyek kifizetésére nincs fedezet, ezért szükség van arra, hogy az önkormányzat pénzt adjon át a számlák kiegyenlítésére, és a bolt újra indítására.

Kelemenné Dudás Bettina ügyvezető elmondta, hogy eddig jelenleg 2.057.000,- forint összegű kifizetetlen számla van, a NAV felé pedig 580.000,- forint a tartozás, és még érkeznek további számlák is, viszont a bolt bankszámláján 22.718,- forint, készpénzállomány pedig 71.190,- forint van. A NAV tartozás miatt a bolt kikerült a köztartozásmentes adatbázisból. A bolt árukészlete kb. 2.500.000,- forint, de ahhoz, hogy újabb árut rendeljenek, és a számlákat kifizessék, a boltnak tőkére van szüksége. Továbbá tájékoztatta a képviselőket, hogy a boltvezetői feladatokat Csányi-Győrfi Krisztina, az eladói feladatokat Győrfi Károlyné és Heberling Viktória fogja ellátni. Az eladók bére ugyanannyi lesz, mint a volt alkalmazottaké, bruttó 280.000,- forint. A boltvezető négy órában lesz felvéve, az ő bére bruttó 180.500,- forint lesz. Az ügyvezető megkérdezte, hogy milyen árrést alkalmazzanak a boltban?

A képviselők megdöbbenve vették tudomásul, hogy a Kft. volt ügyvezetője, nem jelezte és nem hívta fel a tulajdonos figyelmét a fizetésképtelenségre, hiszen korábban a bolt nyereséges működéséről volt ismeretük. A bérekről való tájékoztatást tudomásul vették. Továbbá megbeszélték, hogy a bolt a korábban meghatározott árréssekkel dolgozzon, az alapvető élelmiszereknél (pékáru, tejtermékek, zöldségáru) 15%-al, a többi árunál pedig 20%-al.

Dr. Brandt Huba osztályvezető elmondta, hogy a Kft. részére történő pótbefizetéssel lehet a pénz átutalását megoldani. A Ptk. az egyszemélyes korlátolt felelősségű társaságokat és az egyszemélyes részvénytársaságokat mentesíti az alól, hogy a pótbefizetés elrendeléséhez a létesítőokiratot módosítsa. A pótbefizetés feltételeit az alapítónak vagy az egyedüli tagnak határozatban kell megállapítania.

Ferenczi Sándor képviselő megkérdezte, hogy mennyire fogja érinteni az önkormányzat költségvetését az átadott pénz?

Krachun Szilárd polgármester elmondta, hogy jelentősen, hiszen ez az összeg nincs betervezve a költségvetésbe. Igaz, hogy van az önkormányzatnak saját bevétele az értékesített járművekből, de takarékosan kell gazdálkodni. A polgármester 5.000.000,- összegű pótbefizetést javasolt a Kft. részére.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (X.26.) Képviselő-testületi határozat*

*Döntés az Apáti-Ker Kft. részére történő pótbefizetésről*

*Bátaapáti Község Önkormányzat Képviselő- testülete mint az APÁTI-KER Kft. egyszemélyes korlátolt felelősségű társaság alapítója a veszteségek fedezésére pótbefizetést rendel el 5.000.0000,- forint összegben pénzbeli vagyoni hozzájárulás teljesítésével a társaság pénzforgalmi számlájára történő átutalással.*

*A pótbefizetés teljesítése két részletben történik:*

*3.500.000,- forintot jelen határozat meghozatalától 15 napon belül.*

*A fennmaradó 1.500.000,- forintot 2022. december 31-ig.*

*Határidő: azonnal*

*Felelős: Krachun Szilárd polgármester*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**119/2022. (X.26.) Képviselő-testületi határozat**

**az Apáti-Ker Kft. részére történő pótbefizetésről**

Bátaapáti Község Önkormányzat Képviselő- testülete mint az APÁTI-KER Kft. egyszemélyes korlátolt felelősségű társaság alapítója a veszteségek fedezésére pótbefizetést rendel el 5.000.0000,- forint összegben pénzbeli vagyoni hozzájárulás teljesítésével a társaság pénzforgalmi számlájára történő átutalással.

A pótbefizetés teljesítése két részletben történik:

3.500.000,- forintot jelen határozat meghozatalától 15 napon belül.

A fennmaradó 1.500.000,- forintot 2022. december 31-ig.

Határidő: azonnal

Felelős: Krachun Szilárd polgármester

**2.) Tájékoztatás a TETT támogatással kapcsolatban**

Előadó: Krachun Szilárd polgármester (szóbeli előterjesztés)

Krachun Szilárd polgármester elmondta, hogy a múlt testületi ülésen tájékoztatta arról a képviselőket, hogy a TETT támogatást beruházásra nem lehet fordítani, csak működési költségeket engednek elszámolni. Dr. Brandt Huba osztályvezető javasolta, hogy a rezsiköltségek csökkentése érdekében, az önkormányzati tulajdonú ingatlanok tetőfödémét le lehetne szigetelni. Továbbá árajánlatot kért a Fő utcai ivóvízvezeték rendszer mechanikai tisztítására és az ahhoz szükséges karbantartások elvégzésére. Az árajánlatot ismertette a képviselőkkel. Az önkormányzati legelők tisztíttatására is kért árajánlatot, a sima terület ára 38.000,- ft/hektár, a domboldalas területé pedig 280.000,- ft/hektár lenne. Át kell gondolni, és akkor a következő évben ezekre a területekre is lehet igényelni a földalapú támogatást.

Farkas Attila képviselő megkérdezte, hogy a födémek szigetelése milyen technológiával történne?

Dr. Brandt Huba osztályvezető elmondta, hogy az üveggyapotos és a fújt technológiás szigetelésre is adnak árajánlatot, az utóbbi már modernebb megoldás, melynek az ára is drágább.

A képviselők a Fő utcai ivóvízvezeték rendszer mechanikai tisztításával egyetértettek, és megbeszélték, hogy a modernebb, fújt technológiás szigetelésre kérjen árajánlat a polgármester.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (X.26.) Képviselő-testületi határozat*

*önkormányzati ingatlanok tetőfödém szigeteléséről*

Bátaapáti Község Önkormányzat Képviselő-testülete úgy határozott, hogy az önkormányzat tulajdonát képező ingatlanok tetőfödémét leszigetelteti. Felhatalmazza a polgármestert, hogy a közbeszerzési törvény hatálya alá nem tartozó beszerzésekről szóló 1/2020 (1.27) polgármesteri utasítás szerinti beszerzési eljárást folytasson le, melynek eredményéről a soron következő testületi ülésen a képviselőket tájékoztassa.

Határidő: azonnal

Felelős: Krachun Szilárd polgármester

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

***120/2022. (X.26.) Képviselő-testületi határozat***

***önkormányzati ingatlanok tetőfödém szigeteléséről***

Bátaapáti Község Önkormányzat Képviselő-testülete úgy határozott, hogy az önkormányzat tulajdonát képező ingatlanok tetőfödémét leszigetelteti. Felhatalmazza a polgármestert, hogy a közbeszerzési törvény hatálya alá nem tartozó beszerzésekről szóló 1/2020 (1.27) polgármesteri utasítás szerinti beszerzési eljárást folytasson le, melynek eredményéről a soron következő testületi ülésen a képviselőket tájékoztassa.

Határidő: azonnal

Felelős: Krachun Szilárd polgármester

Ezt követően a polgármester szavazást rendelt el a Fő utca ivóvízvezeték rendszer mechanikai tisztíttatásáról.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az alábbi határozati javaslatról.

*../2022. (X.26.) Képviselő-testületi határozat*

*a Fő utca ivóvízvezeték rendszer mechanikai tisztíttatásáról*

*Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére a Bátaapáti Fő utca ivóvízvezeték rendszer mechanikai tisztítását és az ahhoz szükséges karbantartásokat el kívánja végeztetni az E.R.Ö.V. Egyesült Regionális Önkormányzati Víziközmű Zrt.-vel (7100 Szekszárd, Mátyás k. u. 62., adószám: 23743975-2-17)*

*Az ivóvízvezeték mechanikai tisztítása és az ahhoz szükséges karbantartás összköltsége: bruttó 13.735.290,- Ft.*

*A képviselő-testület felhatalmazza a polgármestert a vállalkozói szerződés aláírására.*

*Határidő: folyamatos*

*Felelős: Krachun Szilárd polgármester*

*Határozatról értesül: E.R.Ö.V. Zrt. (7100 Szekszárd, Mátyás k. u. 62.)*

*BKÖH Bátaapáti Kirendeltségének gazdálkodási főelőadója*

Szavazás után Bátaapáti Község Önkormányzat Képviselő-testülete 5 *igen szavazattal, 0 nem szavazattal, 0 tartózkodással* a következő határozatot hozta:

**121/2022. (X.26.) Képviselő-testületi határozat**

**a Fő utca ivóvízvezeték rendszer mechanikai tisztíttatásáról**

Bátaapáti Község Önkormányzat Képviselő-testülete úgy határozott, hogy a Társadalmi Ellenőrző Tájékoztató Társulástól kapott működési támogatás terhére a Bátaapáti Fő utca ivóvízvezeték rendszer mechanikai tisztítását és az ahhoz szükséges karbantartásokat el kívánja végeztetni az E.R.Ö.V. Egyesült Regionális Önkormányzati Víziközmű Zrt.-vel (7100 Szekszárd, Mátyás k. u. 62., adószám: 23743975-2-17)

Az ivóvízvezeték mechanikai tisztítása és az ahhoz szükséges karbantartás összköltsége: bruttó 13.735.290,- Ft.

A képviselő-testület felhatalmazza a polgármestert a vállalkozói szerződés aláírására.

Határidő: folyamatos

Felelős: Krachun Szilárd polgármester

Határozatról értesül: E.R.Ö.V. Zrt. (7100 Szekszárd, Mátyás k. u. 62.)

BKÖH Bátaapáti Kirendeltségének gazdálkodási főelőadója

Darabos Józsefné képviselő elmondta, hogy a Hűvösvölgy utca végén az utat helyre kell állíttatni, kérte a polgármestert, hogy ezen munkálatra is kérjen árajánlatot.

Krachun Szilárd polgármester a felvetést tudomásul vette.

Dr. Brandt Huba osztályvezető elmondta, hogy tárgyalt a Pappas Auto Kft. képviselőjével a megrendelt busz ügyében. Tájékoztatta a Kft. képviselőjét, az önkormányzat helyzetéről, aki megértő volt, elmondta, hogy megpróbálnak mindkét fél számára elfogadható megoldást keresni és kérte, hogy október végéig legyen eldöntve, hogy jövőre meg tudja –e az önkormányzat vásárolni a buszt, vagy egyáltalán nincs rá szükség. Továbbá elmondta, hogy a megkezdett beruházásokról (földvásárlás, temető és templom vásárlás) is dönteni kellene.

A képviselők megbeszélték, hogy a következő testületi ülésen visszatérnek ez ügyre.

A Képviselő-testület ülésén egyéb hozzászólás, bejelentés nem hangzott el, a polgármester az ülést 8 óra 45 perckor bezárja.

Kmf.

**Krachun Szilárd** **Filczinger Ágnes**

polgármester jegyző